SOS (albumas)
SOS – antrasis studijinis amerikiečių atlikėjos SZA albumas, išleistas 2022 m. gruodžio 9 d. Albumo singlas „Kill Bill“ tapo didžiausiu SZA hitu bei buvo pirmasis atlikėjos singlas, pasiekęs „Billboard Hot 100“ reitingo viršūnę. Albumas susilaukė didžiulio kritikų pripažinimo ir, per pirmąją savaitę JAV pardavus 318 tūkstančių kopijų, debiutavo pirmojoje „Billboard 200“ reitingo vietoje, tapdamas pirmuoju atlikėjo įrašu, pasiekusiu šią viršūnę. Taip pat albumo dainos muzikos pasiklausymo platformose per pirmąją savaitę buvo perklausytos virš 404 milijonų kartų, taip sulaužant R&B albumo perklausų rekordą. Reitingo viršūnėje albumas išvis išbuvo dešimt savaičių, tampant ilgiausiai pirmoje vietoje išbuvusiu įrašu nuo 1987 m. išleisto Whitney Houston albumo „Whitney“. 2023 m. balandžio mėnesio duomenimis, JAV parduota per du milijonus albumo kopijų ir jis tapęs dukart platininiu. 2022 m. vykusiuose „Grammy“ apdovanojimuose daina „Good Days“ nominuota geriausios R&B dainos kategorijoje. 2024 m. apdovanojimų metu albumas laimėjo apdovanojimą geriausio progresyiojo R&B albumo kategorijoje bei buvo nominuotas metų albumo kategorijoje. Daina „Snooze“ laimėjo apdovanojimą už geriausią R&B dainą, „Kill Bill“ nominuota metų įrašo, metų dainos ir geriausio R&B atlikimo kategorijose, „Love Language“ – geriausio tradicinio R&B atlikimo, „Low“ – geriausio melodingojo repo atlikimo, o „Ghost in the Machine“ – geriausio grupinio pop atlikimo.